एक्सटेंशन लेक्चरर्स का धरना 17 दिन से जारी, अब विधानसभा घेराव की तैयारी
एक्सटेंशनलेक्चरर्स ने बुधवार को शिक्षा सदन का घेराव किया। लेक्चरर का कहना है कि सरकार की तरफ से इनकी मांगों इनके धरने पर कोई भी ध्यान नहीं दिया जा रहा है। जबकि एक्सटेंशन लेक्चरर्स की ओर से यह धरना पिछले 17 दिनों से लगातार चल रहा है। कुछ दिन पहले भी पंचकूला विधायक ज्ञानचंद गुप्ता के घर के बाहर भी आंदोलन किया था।
विधायक ने मांगें पूरी करने का आश्वासन दिया था। इसके बावजूद कोई मांग पूरी नहीं की गई है। इस धरना प्रदर्शन के चलते पिछले 17 दिनों से एक्सटेंशन लेक्चरर्स की ओर से कोई भी क्लास नहीं ली जा रही है जिसके कारण बच्चों की पढ़ाई का काफी नुकसान हो रहा है। प्रदर्शन कर रहे लेक्चरर्स की मांगें नहीं मानी जा रही, जिसके चलते वह कल एक साथ इकट्ठा हो विधानसभा का घेराव करेंगे। दरअसल एक्सटेंशन लेक्चरर्स की ओर से सेलरी फिक्स करने की मांग की गई थी। शिक्षामंत्री रामबिलास शर्मा की ओर से हाल ही में एक्सटेंशन लेक्चरर्स की सेलरी फिक्स करने की घोषणा की गई थी, इसके बावजूद अभी तक यह लागू नहीं किया गया है। डिमांड पूरी करवाने के लिए अब विभिन्न जगहों से सदस्य शामिल होंगे जिसमें सिरसा से गुरलजिद, जींद से संदीप, गोहाना से डाॅ. अशोक, फतेहाबाद से आत्माराम, रोहतक से चरण सिंह प्रदर्शन करेंगे।
पंचकूला में शिक्षा सदन का घेराव करतीं एक्सटेंशन लेक्चरर। फोटो-भास्कर
bho_Deva hin_Deva hin_Deva bho_Deva